**Brugerrådsmøde GIC, den 6. februar 2023, kl. 19.00 – 21.00**

**Hvor:** Trim lokalet, GIC

**Deltagere:** Jørgen Nielsen (formand)*,* Pernille Brinch (GSB), Henrik Perregaard (IFK), Jette Nielsen (Op på dupperne), Ronni Nielsen (Greve Håndbold), Peder Barlach (Greve Tennis), Knud Høyer (Greve Atletik), Merete Woll (Greve Strands Bridgeklub), Thomas Elsgaard (Greve Trim), Preben Larsen (Bordtennis), Britt Berantzino (Greve Linedance), Sussie Busk Hansen (Greve Gymnastik og Trampolin) Kristina Vik Nørdum (GIFC-administration)

**Gæst:** Tabita Sonne-Dalsø (Kultur og Fritids Chef), Jan og Dunja (Forpagter af Langsiden)

**Afbud:** Brian Lemmeke (Greve fodbold), Bjarne Juhl Jensen (Greve Fitness)

**Referent:** Kristina Vik Nørdum (GIFC-administration)

**Dagsorden**

1. **Formøde inden dialog med forpagter**Dagsorden er godkendt.
Formanden byder velkommen til aftenens brugerrådsmøde, og appellerer til god ro og orden ved dialogmødet med forpagter. Brugerrådet er enige.
Der bliver spurgt til baggrunden for opsigelsen. Tabita uddyber, at forpagter har opsagt, fordi de finder samarbejdet med foreningerne svært.
Der bliver spurgt til holdningen til mandagsåbent. Formanden uddyber, at det har været oppe og vende på forretningsudvalget, og at det godkendes såfremt foreningerne kan bestille mad udefra i dagstiden. Dette bekræftes mundtligt af forpagter på mødet.
2. **Dialogmøde med Langsidens forpagtere**Forpagter starter med et oplæg, hvori han forklarer lidt om baggrunden for deres opsigelse, giver et indblik i deres udgifter og kvaliteten på maden. Forpagter føler ikke, at de kan leve op til det prisniveau foreningerne forventer, at de skal ligge i. De angiver, at deres udgifter er for høje, til at kunne imødekomme foreningernes ønskede prisniveau.
Forpagter føler, at de mangler opbakning fra foreningerne. De angiver, at have haft nogle udfordringer grundet køkkenrenovering og forsinkelser herved, og at det har været svært at levere den nødvendige service og kvalitet af maden grundet dette.Foreningerne angiver, at det ikke handler så meget om selve prisen, men at de har været udfordret på kommunikationen. Forpagter beklager, at der har været perioder med forsinkelser på mails, og forklarer det med, at de grundet køkkenrenoveringen er kommet bagud med mails. Der er nu lavet et tiltag, så de får svaret på alle mails.

Dialogen er åben og god mellem forpagter og foreningerne, hvor der konstruktivt bliver snakket om de udfordringer som både foreninger og forpagter har oplevet i løbet af samarbejdet.
Alle er enige om, at samarbejdet i opsigelsesperioden skal være godt og meningsfyldt for alle.

Mandagsåbent: Det bekræftes mundtligt af forpagter, at de fremover ikke har åbent i dagstiden om mandagen. Hvis foreningerne er under 40 personer, behøver de ikke at spørge forpagter, før de køber forplejning udefra i dagstiden.

**Ønsker for samarbejdet i opsigelsesperioden:**

* Badminton ønsker, at der findes noget hurtigt og nemt på menuen, så brugerne kan få noget hurtigt at spise imellem kampene.
* Greve Trim appellerer til, at forpagter kan bruge foreningerne til at viderekommunikere informationer fra forpagter til foreningernes medlemmer.
* Håndbold spørger til, hvad forpagters ønske til foreningerne er ift. planlægning af forløb ved særarrangementer. Forpagter ønsker at få en mail herom.
* Der appelleres til, at foreningerne opfordrer deres medlemmer til at benytte Langsiden og videreformidler informationer om Langsiden videre til deres medlemmer.
* Forpagter har et ønske om at vide, hvornår brugerne kommer til deres bookede tider, da de oplever at lokalerne er booket fra før brugerne kommer.

Alle enes om, at der i de næste 5 måneder er en tættere dialog, og at alle gør en indsats for at bakke forpagter op, og få tingene til at køre så godt som muligt.

1. **Budget 2023 første etape**

	1. **Opretning af atletikhus og etablering af mur mod ”hullet”**  kr. 105.000, -
	*Atletik bidrager med kr. 30.000, -*Forslaget vedtaget
	2. **Teleslynge i hal 1** kr. 19.000, -
	Der etableres teleslynge ¼ af tilskuerpladserne i hal 1.
	Forslaget vedtaget
	3. **Ny stolerække i hal 1 (119 nye pladser)**  kr. 120.000, -
	Prisen er en overslagspris, afventer endeligt tilbud.
	Forslaget vedtaget
	4. **Nye Bridgeborde i festlokalet** kr. 25.000, -
	Kristina bestiller bordene. *Bridge bidrager med kr. 5.000, -*Forslaget vedtaget
	5. **Etablering af lys på tennisbane 1 og 2**  kr. 215.000, -
	Et ønske om at kunne spille tennis i længere tid end kun ved dagslys.
	*Tennis bidrager med kr. 54.000, -*Forslaget vedtaget
	6. **Tilskud til led-lys i hal 1 og 2**  kr. 25.000, -
	Nogle foreninger ønsker specielfarvet lys til finaleshow.
	Prisen er en max pris, og skal udføres når kommunen er i gang med at udskifte.
	Forslaget vedtaget

**Sum kr. 509.000, -**

I ovenstående beregning er der ikke medtaget det tilskud foreningerne selv lægger til deres projekter. Derfor er der knapt 400.000 kr. tilbage udover ovenstående, som går videre til 2.etape.

**Information om 2. etape, ikke endeligt endnu.**

1. Ronni og IFS kigger på fundraising om følgende projekter:
- Minitribune (overdækning) på stadion, så tilskuerne kan stå i tørvejr.
- Depotbygning
2. Gymnastik ønsker et podie, som blandt andet kan bruges til ekstra tilskuerpladser.
Der er mulighed for at købe et brugt podie. Sussie afventer endelig pris.
Containersom er indkøbt til forpagter, skal bruges som opbevaring til podie, når forpagters opsigelsesperiode udløber. Gymnastik ønsker også etablering af ophæng til diverse former for hængetræning.
3. 4 foreninger har ønsket redskaber til vægterrummet.
4. **Indledende drøftelse om vores ønsker og ideer til Langsidens fremtidige koncept**Der appelleres til at foreningerne på de kommende bestyrelsesmøder, taler om hvad der ønsker af Langsiden fremadrettet. Der opfordres til at tænke over processen, formen og rammerne for forpagtningen fremadrettet.
Gode ideer og ønsker skal sendes til formand Jørgen Nielsen på mail: greveif@gmail.com **Deadline er 1.marts.**

Der snakkes om, at cafeteriet har en svær beliggenhed i anlægget, og at det derfor er vigtigt, at skiltningen er bedre. Dette tages op på næste møde i forretningsudvalget.
5. **Rengøringsparathed efter brug af lokaler**De udsendte regler er ikke specifikke nok ift. GIC;
- Skal der altid sættes stole op?
- Hvem gør hvad, hvornår?
- Er der forskel mellem fælleslokaler og mødelokaler/haller?
Kristina forsøger at få nogle mere specifikke regler fra rengøringskoordinator på kommunen.
Der er et ønske fra foreningerne, om at der i alle rum/haller bliver hængt en oversigt op over hvordan rummet skal efterlades/opryddes.
6. **Eventuelt**
- **Den grønne kontrakt**
Det har været i udbud. Der har været 3 firmaer og der er valgt én af dem. Hvem der er valgt, er ikke officielt endnu.

**- Besparelser på lys:**
Der opleves at være lys på stadion, fodboldbanerne og på atletikhuset sent om aftenen, når banerne ikke bliver brugt. Dette tages op på næste forretningsudvalg.
Der opfordres til at skrive til Kristina (GIFC-administration) på mail: krvn@greve.dk, når der opleves at lyset brænder uden grund**.**

Formanden takker for et godt møde.